
 17.3.2016
 BG
 Официален вестник на Европейския съюз
 L 72/13
 РЕГЛАМЕНТ ЗА ИЗПЪЛНЕНИЕ (ЕС) 2016/379 НА КОМИСИЯТА
 от 11 март 2016 година
 за изменение на Регламент (ЕО) No 684/2009 по отношение на данните, които трябва да бъдат подавани в рамките на компютризираната процедура за движението на акцизни стоки под режим отложено плащане на акциза
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2008/118/ЕО на Съвета от 16 декември 2008 г. относно общия режим на облагане с акциз и за отмяна на Директива 92/12/ЕИО (1), и по-специално член 29, параграф 1 от нея,
 като има предвид, че:
 (1)
 В приложенията към Регламент (ЕО) No 684/2009 на Комисията (2) се определят структурата и съдържанието на електронните съобщения, използвани за целите на движението на акцизни стоки под режим отложено плащане на акциза, както и кодовете, изисквани за попълването на някои полета с данни в тези съобщения.
 (2)
 За да се подобри проследяването на търговците от страна на компетентните органи на държавата членка на изпращане и държавата членка на износ и за да се осигури съгласуваност на информацията между държавата членка на изпращане и държавата членка на износ, когато акцизните стоки под режим отложено плащане на акциза ще бъдат изнасяни в съответствие с член 21, параграф 5 от Директива 2008/118/ЕО, изпращачът следва да има възможност да посочи регистрационния и идентификационен номер на икономическия оператор (EORI номера), съгласно определението по член 1, параграф 18 от Делегиран регламент (ЕС) 2015/2446 на Комисията (3), на декларатора, който подава декларацията за износ.
 (3)
 За да се повиши последователността на информацията, съдържаща се в цифровите данни, следва да не се позволява попълване на елементите от данни с грешни нулеви стойности.
 (4)
 По силата на Регламент (ЕО) No 436/2009 на Комисията (4) някои указания за винените продукти, а именно защитеното наименование за произход и защитеното географско указание, годината на производство и виненият сорт лоза, трябва да бъдат удостоверени в придружителен документ. Ето защо при използването на компютризираната система съдържанието на електронния административен документ следва да бъде съответно променено, за да се осигури възможност за записване на тези указания.
 (5)
 Съгласно условията по член 12, параграф 3 от Регламент (ЕО) No 110/2008 на Европейския парламент и на Съвета (5), когато спиртна напитка е отлежавала под финансов надзор, възрастта на тази напитка може да бъде посочена в описанието, представянето или етикета ѝ. Следователно не е необходимо да се променя описанието на елементите от данни за спиртните напитки в електронния административен документ.
 (6)
 За да се анулира движението, кодът за причината за анулирането трябва да бъде посочен в съобщението за анулирането. Възможните стойности на този код са едноцифрени. Затова дължината на съответния елемент от данни следва да бъде ограничена до една цифра.
 (7)
 При движения на енергийни продукти под режим отложено плащане на акциза по море или по вътрешни водни пътища към получател, който не е окончателно известен към момента, когато изпращачът подава проекта на електронния административен документ, компетентните органи на държавата членка на изпращане могат по силата на член 22 от Директива 2008/118/ЕО да разрешат